stanford-oval/wikipedia huggingface dataset:
การยุติการออกอากาศโทรทัศน์ระบบแอนะล็อกในประเทศไทย

การยุติการออกอากาศโทรทัศน์ระบบแอนะล็อกในประเทศไทย เป็นการยุติการแพร่สัญญาณออกอากาศของสถานีโทรทัศน์ในระบบแอนะล็อกในประเทศไทย ที่ดำเนินการภายใต้การกำกับดูแลของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ตั้งแต่ปี พ.ศ. 2558 และเสร็จสิ้นในปี พ.ศ. 2563 โดยสถานีโทรทัศน์ฟรีทีวีเดิมทั้ง 6 ช่องในประเทศไทย จะทำการยุติการออกอากาศโทรทัศน์ระบบแอนะล็อก เพื่อเปลี่ยนผ่านสู่ระบบดิจิทัล นับเป็นยุคใหม่ของโทรทัศน์ในประเทศไทย จากนั้น กสทช. จะได้นำคลื่น 700 MHz ที่ใช้งานกับระบบแอนะล็อกเดิมและระบบดิจิทัลชั่วคราว กลับมาจัดสรรใหม่ให้ผู้ประกอบกิจการโทรคมนาคม เพื่อเตรียมความพร้อมสำหรับระบบ 5 จี ต่อไป
ลำดับการยุติการออกอากาศ

สถานีโทรทัศน์ฟรีทีวีเดิม 5 ช่องในประเทศไทย (ยกเว้นไทยทีวีสีช่อง 3) ได้วางแผนการยุติการออกอากาศในระบบแอนะล็อกในลักษณะ "ป่าล้อมเมือง" โดยยุติไล่จากสถานีส่งของอำเภอไปจนถึงสถานีส่งของจังหวัด ไล่จากสถานีเสริมไปจนถึงสถานีหลัก และไล่จากพื้นที่ที่มีประชากรอาศัยอยู่เบาบางไปจนถึงพื้นที่ที่มีประชากรอาศัยอยู่หนาแน่น โดยตามแผนของแต่ละช่อง สรุปโดย กสทช. แบ่งการยุติการออกอากาศในระบบแอนะล็อกได้ดังนี้
พ.ศ. 2558 มี 1 ช่องที่ยุติระบบแอนะล็อกในปีนี้ คือ ไทยพีบีเอส
ไทยพีบีเอส ยุติในวันที่ 1 ธันวาคม จากสถานีส่ง 2 แห่ง
พ.ศ. 2559 มี 3 ช่องที่ยุติระบบแอนะล็อกในปีนี้ คือ ททบ.5, สทท.11 และไทยพีบีเอส
ททบ.5 ยุติในวันที่ 30 พฤศจิกายน จากสถานีส่ง 2 แห่ง
สทท.11 ยุติในวันที่ 31 ธันวาคม จากสถานีส่ง 1 แห่ง
ไทยพีบีเอส แบ่งยุติจำนวน 6 ระยะ รวม 26 แห่ง ดังนี้
วันที่ 31 มกราคม จำนวน 1 แห่ง
31 พฤษภาคม จำนวน 1 แห่ง
16 มิถุนายน จำนวน 9 แห่ง
12 กรกฎาคม จำนวน 2 แห่ง
30 พฤศจิกายน จำนวน 2 แห่ง
31 ธันวาคม จำนวน 11 แห่ง
พ.ศ. 2560 มี 4 ช่องที่ยุติระบบแอนะล็อกในปีนี้ คือ ททบ.5, สทท.11, ไทยพีบีเอส และช่อง 7 สี
ททบ.5 แบ่งยุติจำนวน 3 ระยะ รวม 6 แห่ง ดังนี้
1 มกราคม จำนวน 2 แห่ง
1 มีนาคม จำนวน 1 แห่ง
31 ธันวาคม จำนวน 3 แห่ง
สทท.11 ยุติในวันที่ 31 ธันวาคม จำนวน 37 แห่ง
ไทยพีบีเอส แบ่งยุติจำนวน 2 ระยะ รวม 21 แห่ง ดังนี้
16 มิถุนายน จำนวน 12 แห่ง
31 ธันวาคม จำนวน 9 แห่ง
ช่อง 7 สี แบ่งยุติจำนวน 2 ระยะ รวม 17 แห่ง ดังนี้
1 สิงหาคม จำนวน 4 แห่ง
31 ธันวาคม จำนวน 13 แห่ง
พ.ศ. 2561 มี 5 ช่องที่ยุติการออกอากาศระบบแอนะล็อกอย่างสมบูรณ์ดังนี้
โมเดิร์นไนน์ทีวี แบ่งยุติจำนวน 2 ระยะ ครบทั้ง 36 แห่ง ดังนี้
15 เมษายน เวลา 18:30 น. จำนวน 13 แห่ง
16 กรกฎาคม เวลา 18:30 น. จำนวน 23 แห่ง รวมถึงสถานีเครื่องส่งโทรทัศน์หลักบนอาคารใบหยก 2 ในกรุงเทพมหานครด้วย นับเป็นการยุติการออกอากาศระบบแอนะล็อกอย่างสมบูรณ์ของโมเดิร์นไนน์ทีวี และถือเป็นการยุติการออกอากาศในระบบวีเอชเอฟของโทรทัศน์ไทยด้วย เพราะหลังจากนั้นเหลือเพียงไทยทีวีสีช่อง 3 ซึ่งออกอากาศเฉพาะระบบยูเอชเอฟ
ททบ.5 ยุติในวันที่ 21 มิถุนายน เวลา 9:29 น. จำนวน 32 แห่ง รวมถึงสถานีส่งหลักด้วย นับเป็นการยุติการออกอากาศระบบแอนะล็อกอย่างสมบูรณ์ของ ททบ.5
สทท.11 ยุติเมื่อวันที่ 16 กรกฎาคม เวลา 00:01 น. จำนวน 12 แห่ง รวมถึงสถานีส่งหลักด้วย นับเป็นการยุติการออกอากาศระบบแอนะล็อกอย่างสมบูรณ์ของ สทท.11
ไทยพีบีเอส ยุติเมื่อวันที่ 16 มิถุนายน เวลา 00:01 น. จำนวน 3 แห่ง รวมถึงสถานีส่งหลักด้วย นับเป็นการยุติการออกอากาศระบบแอนะล็อกอย่างสมบูรณ์ของสถานีโทรทัศน์ไทยพีบีเอส
ช่อง 7 สี ยุติเมื่อวันที่ 17 มิถุนายน เวลา 00:01 น. จำนวน 20 แห่ง รวมถึงสถานีส่งหลักด้วย นับเป็นการยุติการออกอากาศระบบแอนะล็อกอย่างสมบูรณ์ของช่อง 7 สี
พ.ศ. 2563 มี 1 ช่องที่ยุติการออกอากาศระบบแอนะล็อกอย่างสมบูรณ์ดังนี้
ไทยทีวีสีช่อง 3 ยุติการออกอากาศในระบบแอนะล็อกจากสถานีส่งทั้ง 32 แห่งทั่วประเทศ รวมถึงสถานีส่งหลักด้วย เมื่อเวลา 00:01 น. ของวันที่ 26 มีนาคม รวมระยะเวลาในการออกอากาศระบบแอนะล็อกทั้งสิ้น 50 ปี ตามระยะเวลาที่กำหนดในสัญญาสัมปทานกิจการส่งโทรทัศน์สีระหว่างบีอีซีกับ บมจ.อสมท และถือเป็นการยุติการออกอากาศระบบแอนะล็อกในประเทศไทยอย่างสมบูรณ์แบบ เนื่องจากเป็นสถานีโทรทัศน์ของไทยช่องสุดท้ายที่ยุติการออกอากาศในระบบนี้
สถานีโทรทัศน์ที่สืบเนื่อง

สถานีวิทยุโทรทัศน์ไทยทีวีสีช่อง 3 → ช่อง 3 เอชดี (หมายเลข 33)
สถานีวิทยุโทรทัศน์กองทัพบกช่อง 5 → ททบ.5 เอชดี (หมายเลข 5)
สถานีโทรทัศน์สีกองทัพบกช่อง 7 → ช่อง 7 เอชดี (หมายเลข 35)
สถานีโทรทัศน์โมเดิร์นไนน์ทีวี → ช่อง 9 MCOT HD (หมายเลข 30)
สถานีวิทยุโทรทัศน์แห่งประเทศไทย → NBT 2HD (หมายเลข 2)
ดูเพิ่ม

โทรทัศน์ในประเทศไทย
โทรทัศน์ภาคพื้นดินระบบดิจิทัลในประเทศไทย
แหล่งข้อมูลอื่น

เว็บไซต์อย่างเป็นทางการของ กสทช. เก็บถาวร 18 กุมภาพันธ์ 2021 ที่ เวย์แบ็กแมชชีน
| ด ค ก สถานีโทรทัศน์ภาคพื้นดินระบบแอนะล็อกในประเทศไทย |
| --- | --- |
สถานีโทรทัศน์ในอดีต:  สถานีโทรทัศน์ไทยทีวีช่อง 4 บางขุนพรหม (4)  สถานีวิทยุโทรทัศน์กองทัพบกช่อง 5 (5)  สถานีโทรทัศน์สีกองทัพบกช่อง 7 (7)  สถานีโทรทัศน์โมเดิร์นไนน์ (9)  สถานีวิทยุโทรทัศน์แห่งประเทศไทย (11)  สถานีโทรทัศน์ไอทีวี (26/29)  สถานีโทรทัศน์ทีไอทีวี (29)  สถานีโทรทัศน์ไทยพีบีเอส (29)  สถานีวิทยุโทรทัศน์ไทยทีวีสีช่อง 3 (3/32) 
องค์กรที่เกี่ยวข้อง:  คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  กรมประชาสัมพันธ์  บริษัท อสมท จำกัด (มหาชน)  องค์การกระจายเสียงและแพร่ภาพสาธารณะแห่งประเทศไทย  โทรทัศน์รวมการเฉพาะกิจแห่งประเทศไทย  สมาคมนักข่าววิทยุและโทรทัศน์ไทย 
ข้อมูลเพิ่มเติม:  NBT ส่วนภูมิภาค  การจัดระดับรายการ  ผังรายการ  ภาพทดสอบ  นิตยสารรายการโทรทัศน์  การถ่ายทอดโทรทัศน์  การยุติการออกอากาศโทรทัศน์ระบบแอนะล็อกในประเทศไทย
ถนนพุทธมณฑล สาย 4

|  ทางหลวงแผ่นดินหมายเลข 3310 |
| --- | --- |
ถนนพุทธมณฑล สาย 4 ถนนสายสาครเกษม–มหาวิทยาลัยมหิดล

ข้อมูลของเส้นทาง
ความยาว: 10.814 กิโลเมตร (6.720 ไมล์)
ประวัติ
มีขึ้นเมื่อ: ไม่ระบุ–ปัจจุบัน
ทางแยกที่สำคัญ
ปลายทางทิศใต้:  ถ.เพชรเกษม  ถ.พุทธสาคร ใน อ.กระทุ่มแบน จ.สมุทรสาคร
 :   ถ.อุทยาน ใน อ.พุทธมณฑล จ.นครปฐม   ถ.บรมราชชนนี ใน อ.พุทธมณฑล จ.นครปฐม   นฐ.4006 ใน อ.พุทธมณฑล จ.นครปฐม 
ปลายทางทิศเหนือ: สุดระยะที่ กม.10+814 ใน อ.พุทธมณฑล จ.นครปฐม
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนพุทธมณฑล สาย 4 (อักษรโรมัน: Thanon Phutthamonthon Sai 4) เป็นถนนผิวแอสฟัลต์คอนกรีตขนาด 8 ช่องจราจร มีจุดเริ่มต้นตั้งแต่ถนนเพชรเกษมบริเวณทางแยกสาครเกษม ในเขตตำบลอ้อมน้อย อำเภอกระทุ่มแบน จังหวัดสมุทรสาคร มุ่งไปทางทิศเหนือ ผ่านสถาบันกัลยาณ์ราชนครินทร์, สถานีวิทยุพระพุทธศาสนาแห่งชาติ, พุทธมณฑล, ถนนอุทยาน, วิทยาลัยราชสุดา, ทางแยกต่างระดับศาลายา (จุดตัดกับถนนบรมราชชนนี), มหาวิทยาลัยมหิดล วิทยาเขตศาลายา และแยกหอนาฬิกาศาลายา (จุดตัดกับทางหลวงชนบท นฐ.4006) ไปสิ้นสุดบริเวณกิโลเมตรที่ 10+814 ในเขตตำบลศาลายา อำเภอพุทธมณฑล จังหวัดนครปฐม รวมระยะทาง 10.814 กิโลเมตร
ปัจจุบันถนนพุทธมณฑล สาย 4 ช่วงตั้งแต่หลักกิโลเมตรที่ 0+000 ถึงหลักกิโลเมตรที่ 1+680 มีฐานะเป็น ทางหลวงท้องถิ่น สค.ถ 4-0002 และอยู่ในความดูแลของเทศบาลนครอ้อมน้อย ส่วนช่วงตั้งแต่หลักกิโลเมตรที่ 1+680 เป็นต้นไป มีฐานะเป็น ทางหลวงแผ่นดินหมายเลข 3310 สายกระทุ่มล้ม–พุทธมณฑล และอยู่ในความดูแลของหมวดทางหลวงพุทธมณฑล แขวงทางหลวงสมุทรสาคร กรมทางหลวง
พื้นที่ที่ถนนตัดผ่าน

ช่วงกิโลเมตรที่ 0+000–1+680 (ทางหลวงท้องถิ่น สค.ถ 4-0002) อยู่ในตำบลอ้อมน้อย อำเภอกระทุ่มแบน จังหวัดสมุทรสาคร
ช่วงกิโลเมตรที่ 1+680–10+814 (ทางหลวงแผ่นดินหมายเลข 3310) อยู่ในเขตตำบลกระทุ่มล้ม อำเภอสามพราน และตำบลศาลายา อำเภอพุทธมณฑล จังหวัดนครปฐม
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ถนนพุทธมณฑล สาย 4 (เขตเทศบาลนครอ้อมน้อย)
| สมุทรสาคร | 0+000 | แยกสาครเกษม | เชื่อมต่อจาก:  ถนนพุทธสาคร ไปสมุทรสาคร | เชื่อมต่อจาก:  ถนนพุทธสาคร ไปสมุทรสาคร |  |
| สมุทรสาคร | 0+000 | แยกสาครเกษม |  ถนนเพชรเกษม ไป อ.สามพราน, นครปฐม  |  ถนนเพชรเกษม ไปหนองแขม, บางแค |  |
 ถนนพุทธมณฑล สาย 4 (กระทุ่มล้ม–ศาลายา)
| นครปฐม | 8+050 | − | ทางเข้าพุทธมณฑล  |  ถนนอุทยาน ไปถนนพุทธมณฑล สาย 3 |  |
| นครปฐม | 9+202 | ต่างระดับพุทธมณฑล |   ถนนบรมราชชนนี ไป อ.นครชัยศรี, นครปฐม  |   ถนนบรมราชชนนี ไปตลิ่งชัน, พระปิ่นเกล้า |  |
| นครปฐม | ≈10+700 | แยกหอนาฬิกาศาลายา |  ทางหลวงชนบท นฐ.4006 ไปมหาวิทยาลัยมหิดล, อ.บางเลน  | ไม่มี |  |
| นครปฐม | 10+814 | สุดถนน | ตรงไป: ถนนพุทธมณฑล สาย 4 ส่วนต่อขยาย ไป  ทางหลวงพิเศษหมายเลข 81 | ตรงไป: ถนนพุทธมณฑล สาย 4 ส่วนต่อขยาย ไป  ทางหลวงพิเศษหมายเลข 81 |  |
      สะพาน              กำลังก่อสร้างหรือโครงการในอนาคต
ดูเพิ่ม

ถนนพุทธสาคร
ถนนเศรษฐกิจ 1
ถนนพรานนก-พุทธมณฑล สาย 4
| ด ค กโครงการถนนพุทธมณฑล |
| --- | --- |
รายชื่อถนนในโครงการ:  ถ.พุทธมณฑล สาย 1  ถ.พุทธมณฑล สาย 2  ถ.พุทธมณฑล สาย 3  ถ.พุทธมณฑล สาย 4  ถ.พุทธมณฑล สาย 5  ถ.พุทธมณฑล สาย 6  ถ.พุทธมณฑล สาย 7  ถ.พุทธมณฑล สาย 8  ถ.อุทยาน  ถ.พรานนก-พุทธมณฑล สาย 4
เอก อังสนานนท์

| เอก อังสนานนท์ |
| --- | --- |

สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
ปลัดสำนักนายกรัฐมนตรี
ดำรงตำแหน่ง 1 ตุลาคม พ.ศ. 2558 – 30 กันยายน พ.ศ. 2559
นายกรัฐมนตรี: พลเอกประยุทธ์ จันทร์โอชา
ก่อนหน้า: ม.ล.ปนัดดา ดิศกุล
ถัดไป: จิรชัย มูลทองโร่ย
รองผู้บัญชาการตำรวจแห่งชาติ
ดำรงตำแหน่ง 18 พฤศจิกายน 2554 – 30 กันยายน 2558
 
ข้อมูลส่วนบุคคล
เกิด: 1 กุมภาพันธ์ พ.ศ. 2499 (68 ปี) กรุงเทพมหานคร
คู่สมรส: พรรณี อังสนานนท์

| --- | --- |
รับใช้: สำนักงานตำรวจแห่งชาติ
ประจำการ: พ.ศ. 2520 - 2558
ชั้นยศ:  พลตำรวจเอก
พลตำรวจเอก เอก อังสนานนท์ กรรมการอิสระและประธานคณะกรรมการกำกับดูแลกิจการ บริษัท ไทยออยล์ จำกัด (มหาชน) ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  อดีตปลัดสำนักนายกรัฐมนตรี กรรมการในคณะกรรมการข้อมูลข่าวสารของราชการ , สมาชิกสภานิติบัญญัติแห่งชาติ , อดีตรองผู้บัญชาการตำรวจแห่งชาติอดีตประธานคณะอนุกรรมการตรวจสอบปริมาณและคุณภาพข้าวคงเหลือของรัฐอดีตราชองครักษ์พิเศษ 
อดีตประธานกรรมการบริหารกิจการองค์การขนส่งมวลชนกรุงเทพ
ชีวิตและครอบครัว

เกิดเมื่อวันที่ 1 กุมภาพันธ์ พ.ศ. 2499 ที่กรุงเทพมหานคร เป็นบุตรชายคนแรกในจำนวนพี่น้อง 6 คน สำเร็จการศึกษาระดับประถมศึกษาจากโรงเรียนประชาบาลวัดนิมมานนรดี มัธยมต้นจากโรงเรียนอำนวยศิลป์ธนบุรี และมัธยมปลายจากโรงเรียนวัดนวลนรดิศ , ปริญญาตรีนิติศาสตรบัณฑิต (เกียรตินิยมอันดับ 1) จากมหาวิทยาลัยรามคำแหง เมื่อปี 2519 , ปริญญาโทนิติศาสตรมหาบัณฑิต จากจุฬาลงกรณ์มหาวิทยาลัย หลักสูตรนบ.รบ. รุ่น 7 , เนติบัณฑิตไทย สำนักศึกษาอบรมกฎหมายแห่งเนติบัณฑิตสภา จบหลักสูตร วตท. รุ่นที่ 7 สถาบันวิทยาการตลาดทุน สมรสกับ นางพรรณี อังสนานนท์
หลังรัฐประหารในประเทศไทย พ.ศ. 2557 เขาได้รับแต่งตั้งเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560  ปลัดสำนักนายกรัฐมนตรี  สมาชิกสภานิติบัญญัติแห่งชาติ และ ประธานกรรมการบริหารกิจการองค์การขนส่งมวลชนกรุงเทพ
การรับราชการตำรวจ

พ.ศ. 2520 รองสารวัตรสืบสวนสถานีตำรวจภูธรอำเภอเมืองสงขลา
พ.ศ. 2524 รองสารวัตรแผนกวินัย กองกำกับการกำลังพล กองบังคับการอำนวยการ กองบัญชาการตำรวจภูธรภาค 1
พ.ศ. 2525 รองสารวัตรสืบสวนสถานีตำรวจภูธรตำบลสำโรง จังหวัดสมุทรปราการ
พ.ศ. 2528 รองสารวัตรแผนก 2 กองกำกับการสืบสวน กองบัญชาการตำรวจภูธรภาค 1
พ.ศ. 2530 สารวัตรแผนกวินัย กองกำกับการกำลังพล กองบังคับการอำนวยการ กองบัญชาการตำรวจภูธรภาค 1
พ.ศ. 2532 รองผู้กำกับการ 2 กองบังคับการโรงเรียนนายร้อยตำรวจ
พ.ศ. 2534 ผู้กำกับการภาควิชากฎหมาย สถาบันพัฒนาข้าราชการตำรวจ
พ.ศ. 2535 รองผู้บังคับการกองแผนงาน 2
พ.ศ. 2537 รองเลขานุการกรมตำรวจ
4 ตุลาคม พ.ศ. 2539 ผู้บังคับการประจำกองบัญชาการศึกษา
4 ตุลาคม พ.ศ. 2539 พลตำรวจตรี
31 พฤษภาคม พ.ศ. 2540 เลขานุการกรมตำรวจ
2 ตุลาคม พ.ศ. 2541 ผู้ช่วยผู้บัญชาการสำนักงานคณะกรรมการข้าราชการตำรวจ
14 ตุลาคม พ.ศ. 2542 ผู้ช่วยผู้บัญชาการตำรวจภูธรภาค 3
31 พฤษภาคม พ.ศ. 2544 ผู้ช่วยผู้บัญชาการกองบัญชาการตำรวจสอบสวนกลาง
1 ตุลาคม พ.ศ. 2544 รองผู้บัญชาการประจำสำนักงานตำรวจแห่งชาติ
1 ตุลาคม พ.ศ. 2546 รองผู้บัญชาการสำนักงานคณะกรรมการข้าราชการตำรวจ
1 มิถุนายน พ.ศ. 2547 นายตำรวจราชสำนักเวร
1 ตุลาคม พ.ศ. 2548 ผู้บัญชาการประจำสำนักงานผู้บัญชาการตำรวจแห่งชาติ (ทำหน้าที่ฝ่ายอำนวยการและยุทธศาสตร์ด้านยุทธศาสตร์)
1 ตุลาคม พ.ศ. 2548 พลตำรวจโท
1 ตุลาคม พ.ศ. 2549 ผู้บัญชาการสำนักงานนิติวิทยาศาสตร์ตำรวจ
30 เมษายน พ.ศ. 2550 ผู้บัญชาการตำรวจภูธรภาค 1
1 ตุลาคม พ.ศ. 2550 ผู้ช่วยผู้บัญชาการตำรวจแห่งชาติ
1 ตุลาคม พ.ศ. 2553 ที่ปรึกษา (สบ 10) ด้านกฎหมายและสอบสวน
1 ตุลาคม พ.ศ. 2553 พลตำรวจเอก
18 พฤศจิกายน พ.ศ. 2554 รองผู้บัญชาการตำรวจแห่งชาติ
15 มีนาคม พ.ศ. 2566 กรรมการผู้ทรงคุณวุฒิในคณะกรรมการข้าราชการตำรวจ
ปลัดสำนักนายกรัฐมนตรี

ในการประชุมคณะรัฐมนตรี เมื่อวันที่ 22 กันยายน พ.ศ. 2558 คณะรัฐมนตรีได้มีมติเลือกพลตำรวจเอกเอกให้โอนย้ายจากข้าราชการตำรวจมาเป็นข้าราชการพลเรือนและดำรงตำแหน่ง ปลัดสำนักนายกรัฐมนตรี คนใหม่แทน หม่อมหลวงปนัดดา ดิศกุล ซึ่งลาออกจากราชการในวันที่ 30 กันยายน พ.ศ. 2558
วันที่ 1 ตุลาคม 2558 พลตำรวจเอกเอกได้รับโปรดเกล้าฯให้ดำรงตำแหน่ง ปลัดสำนักนายกรัฐมนตรี อย่างเป็นทางการ
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เหรียญจักรมาลา (ร.จ.ม.)
รัตนา จงสุทธานามณี

| รัตนา จงสุทธานามณีม> ว.ม., ป.ช. |
| --- | --- |

นายกองค์การบริหารส่วนจังหวัดเชียงราย
ดำรงตำแหน่ง 21 เมษายน พ.ศ. 2547 – 12 เมษายน พ.ศ. 2555
ถัดไป: สลักจฤฎดิ์ ติยะไพรัช
รองโฆษกประจำสำนักนายกรัฐมนตรี
ดำรงตำแหน่ง 16 กุมภาพันธ์ พ.ศ. 2542 – 17 กุมภาพันธ์ พ.ศ. 2544
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 30 มกราคม พ.ศ. 2507 (60 ปี) อำเภอเวียงชัย จังหวัดเชียงราย ประเทศไทย
คู่สมรส: วันชัย จงสุทธานามณี

รัตนา จงสุทธานามณี (เกิด 30 มกราคม พ.ศ. 2507) อดีตที่ปรึกษารัฐมนตรีว่าการกระทรวงการคลัง (อุตตม สาวนายน) อดีตนายกองค์การบริหารส่วนจังหวัดเชียงราย อดีตรองโฆษกประจำสำนักนายกรัฐมนตรี ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดเชียงราย
ประวัติ

รัตนา จงสุทธานามณี เกิดเมื่อวันที่ 30 มกราคม พ.ศ. 2507 ที่จังหวัดเชียงราย สำเร็จการศึกษาชั้นมัธยมจากโรงเรียนดำรงราษฎร์สงเคราะห์ จังหวัดเชียงราย ระดับปริญญาตรีคณะบริหารธุรกิจ จากมหาวิทยาลัยหอการค้าไทย และปริญญาโท สาขารัฐศาสตร์ (การเมืองการปกครอง) จากมหาวิทยาลัยเชียงใหม่ ปี พ.ศ. 2538สมรสกับ นาย วันชัย จงสุทธานามณี นายกเทศมนตรีนครเชียงราย มีบุตรชื่อ ร้อยตำรวจเอก ดร. ธนรัช จงสุทธานามณี เลขานุการรัฐมนตรีว่าการกระทรวงการคลัง อดีตเลขานุการรัฐมนตรีว่าการกระทรวงการต่างประเทศ
การเมือง

รัตนา จงสุทธนามณี เริ่มทำงานในตำแหน่งเทศมนตรีฝ่ายการศึกษา เทศบาลเมืองเชียงราย หลังจากนั้นจึงได้รับเลือกตั้งเป็นสมาชิกสภาผู้แทนราษฎร จังหวัดเชียงราย ในการเลือกตั้ง พ.ศ. 2538 ในสังกัดพรรคชาติพัฒนา เป็นสมัยแรก และได้รับเลือกตั้งอีกในสมัยต่อมา   หลังจากนั้นได้หันมาทำงานการเมืองท้องถิ่นในนามอิสระ  โดยได้รับเลือกตั้งเป็นนายกองค์การบริหารส่วนจังหวัดเชียงรายสองสมัย ในปี พ.ศ. 2547 ชนะนางสลักจฤฎดิ์ (ชื่อเดิม สลักจิต) ติยะไพรัช ภรรยานายยงยุทธ ติยะไพรัช และได้รับการเลือกตั้งอีกครั้งในปี พ.ศ. 2551
ในการเลือกตั้งนายกองค์การบริหารส่วนจังหวัดเชียงรายปี พ.ศ. 2555 รัตนาได้ลงสมัครรับเลือกตั้งอีกครั้งโดยแข่งกับนางสลักจฤฎดิ์ ติยะไพรัช  โดยนางสลักจฤฎดิ์ได้รับเลือกตั้ง อย่างไรก็ตามนางสลักจฤฎดิ์ได้กระทำความผิดตามกฎหมาย เมื่อวันที่ 12 มีนาคม 2557 ศาลฎีกาจึงได้พิพากษาจำคุกและเพิกถอนสิทธิทางการเมือง นางสลักจฤฎดิ์ ติยะไพรัช ในข้อหาแจ้งความอันเป็นเท็จต่อเจ้าพนักงาน ตามมาตรา 137 ประมวลกฎหมายอาญา และกระทำการอันเป็นเท็จตาม พรบ.เลือกตั้งสภาท้องถิ่นหรือบริหารท้องถิ่น พ.ศ. 2545 ตามมาตรา 114
ในเดือนสิงหาคม พ.ศ. 2562 รัตนา จงสุทธานามณี ได้รับแต่งตั้งให้ดำรงตำแหน่งที่ปรึกษารัฐมนตรีว่าการกระทรวงการคลัง
การทำงาน

ในขณะดำรงตำแหน่งสมาชิกสภาผู้แทนราษฎรได้เป็นผู้ร่วมก่อตั้งโรงเรียนเทศบาล 6 นครเชียงราย (สลากกินแบ่งรัฐบาล) และเมื่อดำรงตำแหน่งนายกองค์การบริหารส่วนจังหวัดเชียงราย ได้จัดตั้ง "โรงเรียนองค์การบริหารส่วนจังหวัดเชียงราย" เป็นโรงเรียนในสังกัดขององค์การบริหารส่วนจังหวัดเป็นแห่งแรกของประเทศไทย โดยใช้โมเดลการเรียนการสอนที่เน้นกระบวนการคิดอย่างเป็นระบบหรือโรงเรียนแห่งการคิด(Thinking School) เปิดคู่กับหลักสูตรกีฬา จัดตั้งศูนย์การเรียนรู้ อบจ.เชียงราย (Discovery Center) และศูนย์วัฒนธรรมนิทัศน์และพิพิธภัณฑ์เมืองเชียงราย 750 ปี
นอกเหนือจากนั้นเป็นผู้ริเริ่มจัดงานเชียงรายดอกไม้งาม โดยนำดอกไม้จากเกษตรกรจังหวัดเพื่อส่งเสริมให้สามารถปลูกพืชและดอกไม้เมืองหนาวที่มีมูลค่าสูง และได้จัดตั้งสวนไม่งามริมน้ำกก อันเป็นสถานที่จัดงานเรื่อยมา
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ทางหลวงแผ่นดินหมายเลข 3221

|  ทางหลวงแผ่นดินหมายเลข 3221 |
| --- | --- |
อุทัยธานี - ทัพทัน
ข้อมูลของเส้นทาง
ความยาว: 15.303 กิโลเมตร (9.509 ไมล์)
ประวัติ
มีขึ้นเมื่อ: ไม่ระบุ–ปัจจุบัน
ทางแยกที่สำคัญ
ปลายทางทิศตะวันออกเฉียงใต้:  ทล.3220 ใน อ.เมืองอุทัยธานี จ.อุทัยธานี
ปลายทางทิศตะวันตกเฉียงเหนือ: ถนนราชสุภาวดี ใน อ.ทัพทัน จ.อุทัยธานี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3221 (สายอุทัยธานี – ทัพทัน) เป็นทางหลวงแผ่นดินในจังหวัดอุทัยธานี มีระยะทางตลอดทั้งสาย 15.303 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกแขวงการทาง ตัดกับทางหลวงแผ่นดินหมายเลข 3220 ตำบลอุทัยใหม่ อำเภอเมืองอุทัยธานี ไปทางทิศตะวันตกเฉียงเหนือ ผ่านแขวงทางหลวงอุทัยธานี, สถานีพัฒนาที่ดินอุทัยธานี และแขวงทางหลวงชนบทอุทัยธานี แล้วไปสิ้นสุดบนถนนราชสุภาวดี ใกล้กับสำนักงานเทศบาลตำบลทัพทัน ในตำบลทัพทัน อำเภอทัพทัน เป็นเส้นทางในความรับผิดชอบของแขวงทางหลวงอุทัยธานี
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| อุทัยธานี | 0+000 | แยกแขวงการทาง |  ทล.3220 เข้า อุทัยธานี  |  ทล.3220 ไป อ.โกรกพระ, นครสวรรค์ |  |
| อุทัยธานี | 6+100 | − | ไม่มี  | ทางหลวงท้องถิ่น ไป บ.หนองเต่า |  |
| อุทัยธานี | 9+900 | − | ไม่มี  | ทางหลวงท้องถิ่น ไป บ.เขาแหลม |  |
| อุทัยธานี | 11+050 | − | อน.ถ.1-0056 ทางหลวงท้องถิ่น อน.ถ.1-0056 ไป บ.หนองขาหย่าง                 | ไม่มี |  |
| อุทัยธานี | 15+303 | สิ้นสุดทางหลวงแผ่นดิน | ตรงไป: ถนนราชสุภาวดี เข้า อ.ทัพทัน | ตรงไป: ถนนราชสุภาวดี เข้า อ.ทัพทัน |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
โนรางามิ เทวดาขาจร

| --- | --- |
โนรางามิ เทวดาขาจร
หน้าปกของมังงะ โนรางามิ เทวดาขาจร เล่ม 1 ในฉบับภาษาไทย
ノラガミ (Noragami)
แนว: แฟนตาซี, ตลก, ต่อสู้, โรแมนติก
มังงะ
โนรางามิ เทวดาขาจร
เขียนโดย: อาดาจิโทกะ
สำนักพิมพ์: โคดันฉะ
อนิเมะ
โนรางามิ เทวดาขาจร
กำกับโดย: โคทาโร่ ทามูระ
สตูดิโอ: โบนส์
โนรางามิ เทวดาขาจร (ญี่ปุ่น: ノラガミ; โรมาจิ: Noragami) เป็นการ์ตูนญี่ปุ่น แนวแฟนตาซี แต่งเรื่องและเขียนภาพโดย อาจารย์ อาดาจิโทกะซึ่ง อาจารย์ อาดาจิโทกะ เคยวาดภาพให้กับเรื่อง คนผ่าเหล่า เผ่ามรณะ Alive: The Final Evolutionของอาจารย์ ทาดาชิ คาวาชิมะ มาก่อน เริ่มตีพิมพ์ในนิตยสารโชเน็นแมกกาซีนรายเดือนตั้งแต่วันที่ 6 ธันวาคม พ.ศ. 2553 ได้รับการดัดแปลงเป็นภาพยนตร์การ์ตูนโทรทัศน์โดยสตูดิโอโบนส์ในเดือนมกราคม พ.ศ. 2557 เป็นเรื่องราวเกี่ยวกับเทพเจ้านามว่ายาโตะ เทพเจ้าเร่ร่อนที่ต้องการมีศาลเจ้าเป็นของตัวเอง
ในประเทศไทย โนรางามิ เทวดาขาจร'ได้รับลิขสิทธิ์หนังสือการ์ตูนโดยสำนักพิมพ์วิบูลย์กิจ
ตัวละครหลัก

ยาโตะ (Yato)
เทพเจ้าเร่ร่อนหนุ่มรูปงามหล่อดูดีแต่ชอบใส่เสื้อวอร์มเก่าๆกับผ้าผันคอขนบุกปุย ลักษณะภายนอกเขาดูเหมือนชายหนุ่มอายุ20ต้นๆ ซึ่งจริงๆเขามีอายุรวม1,000ปี ไม่มีศาลเจ้าเป็นของตนเอง เขาจึงรับจ้างทำงานทุกอย่าง เพื่อที่จะหาเงินมาสร้างศาลเจ้าเป็นของตนเอง โดยแปะเบอร์โทรศัพท์ไว้ตามสถานที่ต่างๆ เพื่อว่าเวลามีคนมีเรื่องเดือดร้อนจะได้โทรหาเขา แล้วให้เขาช่วยแก้ไขความเดือดร้อนนั้นให้ เพื่อแลกกับค่าตอบแทนเป็นเงิน 5 เยน
| ชื่ออาวุธเทพ | บุคลิก | ลักษณะ | สถานะ |
| --- | --- | --- | --- |
| 1.ยูคิเนะ | เด็กหนุ่มอายุ 14 ปี อาวุธเทพของยาโตะ ในขณะที่วิญญาณของยูคิเนะกำลังล่องลอยอยู่ ยาโตะก็ได้เลือกเขามาเพื่อเป็นอาวุธประจำตัว และเมื่อยาโตะพูดว่า "เซทสึคิ"ยูคิเนะจะเปลี่ยนรูปร่างจากเด็กหนุ่มกลายร่างเป็นดาบสีเงินเพื่อเป็นอาวุธให้กับยาโตะทันที | มีลักษณะเป็นดาบคาตะคานะเล่มเดียว แต่เมื่อยูคิเนะเปลื่ยนเป็นศาสตร์ศักดิ์มีลักษณะเป็นดาบคาตะคานะคู่ | มีชีวิต |
| 2.ยูโทโมเนะ |  | มีลักษณะเป็นมีดสั้น | ปลดปล่อย |
| 3.ฮิอิโระ | เธอเป็นโนระเด็กผู้หญิง แต่เธอรักและพูกพันธ์กับยาโตะมาก เธอจะดีใจเสมอเมื่อยาโตะเรียกใช้เธอ | มีลักษณะเป็นดาบคาตะคานะ มีความสามารถในการควบคุมน้ำ | ปลดปล่อย |
| 4.ซากุระ |  | มีลักษณะเป็นดาบสั้น (Kusungobu) | ตาย |

อิคิ ฮิโยริ (Iki Hiyori)
เด็กสาวอายุ 15ปี นักเรียนมัธยมต้น ผู้ชื่นชอบศิลปะการต่อสู้ แต่ด้วยความหวังดีของเธอที่ได้เข้าไปช่วยยาโตะที่กำลังจะถูกรถชน จนตัวเองต้องกลายเป็นมนุษย์กึ่งภูต สามารถถอดวิญญาณเดินทางไปๆมาๆ ระหว่างโลกมนุษย์ และโลกอื่นๆได้ เพื่อหาทางแก้ไขให้กลับมาเป็นมนุษย์ดั่งเดิม เธอจึงต้องเข้าไปเกี่ยวข้องกับยาโตะ และยูคิเนะ อย่างช่วยไม่ได้ ซึ่งทำให้ทั้งสามคนต้องต่อสู้และทำงานร่วมกัน ภายหลังยาโตะได้หาทางช่วยโดยการตัดสายสัมพันธ์แต่ฮิโยริไม่ต้องการเธอบอกว่าต้องการอยู่กับยาโตะให้มากกว่านี้
เทพเจ้า > กลุ่มเจ็ดเทพแห่งโชคลาภ > บิชาม่อน (Bishamon)

หนึ่งในเจ็ดเทพโชคลาภที่มนุษย์ทั่วไปรู้จัก เธอเป็นเทพนักรบสุดแข็งแกร่ง น่าเกรงขามและเป็นคู่ปรับกับยาโตะ บิชาม่อนมีอาวุธเทพมากมายให้เลือกใช้เหมือนกับคลังแสงเคลื่อนที่
| ชื่ออาวุธเทพ | บุคลิก | ลักษณะอาวุธเทพ | สถานะ |
| --- | --- | --- | --- |
| 1.คาซึมะ (Kazuma) | เป็นคนฉลาด รอบครอบ คาซึมะทำหน้าที่เป็นเหมือนเรดาร์จับความเคลื่อนไหว และทิศทางของฝ่ายตรงข้ามให้กับบิชาม่อน | มีลักษณะเป็นตุ้มหู | มีชีวิต |
เทพเจ้า > กลุ่มเจ็ดเทพแห่งโชคลาภ > อีบิสึ (Ebisu)

หนึ่งในเจ็ดเทพโชคลาภ เขาเป็นคนที่ไม่มีซึงอารมณ์ขัน อีกทั้งยังเป็นเทพแห่งชาวประมง ปรากฏตัวครั้งแรกโดยเสนอซื้อยูคิเนะ
| ชื่ออาวุธเทพ | บุคลิก | ลักษณะ | สถานะ |
| --- | --- | --- | --- |
| 1.อิวามิ (Iwami) |  | ยังไม่ปรากฏ | มีชีวิต แต่หลบหนี |
| 2.คุนิมิ (Kunimi) |  | ไม่เปลื่ยนรูปร่าง แต่ช่วยเหลืออีบิสึด้านความสามารถต่างๆ | มีชีวิต |
| 3. สึสึมิ (Tsutsumi) |  | เธอเป็นโนระ ซึ่งมีลักษณะเป็นปืน | โนระ |
| 4. ทาสึมิ (Tatsumi) และ อุทะมิ (Utami) |  | ทั้งคู่เป็นชุดคลุมสีดำและถุงมือสีขาวของ อีบิสึแต่ถูกสังหารตายในนรถทั้งคู่ | ตาย |
| 5. ทากามิ |  | ไม่ปรากฏ | ตาย |
เทพเจ้า > กลุ่มเจ็ดเทพแห่งโชคลาภ > โอคุนินุชิ (ไดโคกุเทน)

หนึ่งในเจ็ดเทพโชคลาภ เทพโอคุนินุชิมีลุคเป็นคุณลุงที่ออกแนวยากูซ่า แต่แม้ภายนอกจะดูโหดเทพโอคุนินุชิเป็นทาสกระต่ายอินาบะ (因幡うさぎ)
เทพเจ้า > เทพอื่นๆ > เอบิสุ โคฟุคุ (Ebisu Kofuku)

หนึ่งในเจ็ดเทพโชคลาภที่มนุษย์ทั่วไปรู้จัก แต่สำหรับเทพด้วยกันแล้วเธอคือ... เทพยาจก แถมยังทำแต่เรื่องวุ่นวาย และก่อให้เกิดความเสียหายซะเป็นส่วนใหญ่ โคฟุคุเป็นคนสวย และนิสัยดีเข้ากับคนง่าย เธอป็นเพื่อนสนิทที่พึ่งพาได้และรู้จักกับยาโตะมานานแล้ว
| ชื่ออาวุธเทพ | ลักษณะ | สถานะ |
| --- | --- | --- |
| 1.ไดโคคุ | มีลักษณะเป็นพัดสีดำ | มีชีวิต |
| 2.ไดโกะ | ไม่ปรากฏ | ปลดปล่อย |

ไดโคคุ (Daikoku)
อาวุธเทพโคฟุคุ มองภายนอกท่าทางน่าเกรงขาม แต่ในความเป็นจริงแล้วเขาเป็นคนรักเด็กและ นิสัยเรียบง่าย เมื่อโคฟุคุพูดว่า "โคซึกิ" ไดโคคุจะเปลี่ยนรูปร่างเป็นพัดเพื่อเป็นอาวุธให้กับโคฟุคุ ถือว่าเป็นอาวุธเทพที่ทรงพลังมาก
เทพเจ้า > เทพอื่นๆ > เทนจิน (Tenjin)

เทพเจ้าแห่งวิชาความรู้ ที่มนุษย์ทั่วไปให้ความเคารพนับถือ รวมไปถึงเทพเจ้าด้วยกันอีกด้วย เป็นคนมีบุคลิกและอัธยาศัยดี เขารู้จักกับยาโตะมานาน ในบางครั้งก็ให้ยาโตะช่วยทำงานแทนให้
เทพเจ้า > เทพอื่นๆ > เคมิคาทสึจิ (Takemikazuchi )

| ชื่ออาวุธเทพ | บุคลิก | ลักษณะ | สถานะ |
| --- | --- | --- | --- |
| 1.Kiun |  | มีลักษณะเป็นสายฟ้า | มีชีวิต |
| 2.Kaun |  | มีลักษณะเป็นดาวยาว | มีชีวิต |
| 3.Miun |  | มีลักษณะเป็นดาบสั้น | มีชีวิต |
| 4.Saiun |  | มีลักษณะเป็นเสื้อหนังเสือ | มีชีวิต |
เทพเจ้า > เทพอื่นๆ > อาราฮาบากิ (Arahabaki )

เทพยุคเก่าจากแดนเหนือ ผู้เคยทำสงครามกับสวรรค์
เทพเจ้า > โนระ (Nora)

เป็นคำพูดที่ใช้เรียกอาวุธเทพที่มีเจ้านายหลายคน เหมือนแมวจรจัด
ม่าน

ผ้าม่าน
ม่าน คือวัสดุที่ใช้สำหรับสำหรับป้องกันหรือบดบังแสงหรือลมโดยมากมักหมายถึงวัสดุที่ทำจากผ้า ผ้าม่านจะแขวนเหนือประตู หรือเรียกว่าม่านประตู (portière) ม่านมักแขวนภายในอาคารเหนือหน้าต่างเพื่อกันแสง หรือในตอนกลางคืนเพื่อความเป็นส่วนตัวในการนอนหลับ หรือป้องกันแสงออกนอกอาคาร
ผ้าม่านมีความหลากหลายทั้งรูปร่าง วัสดุ ขนาด สีสันและลวดลาย โดยส่วนมากจะมีแผนกที่จำหน่ายผ้าม่านโดยเฉพาะในห้างสรรพสินค้า ขณะที่ในบางร้านก็ขายผ้าม่านโดยเฉพาะ ผ้าม่านในบางประเทศอาจทึบในประเทศเขตร้อนอย่างเช่น สเปน ที่บานเกล็ดไม้ที่ยึดไว้ภายนอกอาคารเพื่อความส่วนตัวและเก็บความเย็นภายในอาคารได้ ม่านยังเป็นส่วนหนึ่งของหน้าต่างและเป็นรูปลักษณ์หน้าตาภายนอกของบ้าน และยังช่วยควบคุมสภาพแวดล้อมและแสงจากธรรมชาติสู่ภายในห้อง การทำงานของม่านจะเห็นได้อย่างชัดเจนโดยเฉพาะจากแสดงธรรมชาติ ถ้าผนวกกับตำแหน่งแสงภายในที่เหมาะสม จะทำให้ดูน่าสนใจรวมถึงในเวลากลางคืนด้วย
ผ้าม่านมีหลายรูปแบบ ผ้าม่านจีบ ผ้าม่านตาไก่ ผ้าม่านคอกระเช้า (ผ้าม่านกระเช้า) ผ้าม่านพับ ผ้าม่านหลุยส์ ผ้าม่านลอน เป็นต้น ผ้าม่านจีบเป็นแบบผ้าม่านที่มีการรีดอัดจีบให้แหล่มเพื่อให้รักษารูปทรงอันสวยงาม ผ้าม่านจีบที่นิยมใช้มากที่สุดจะเป็นผ้าม่านสามจีบ (Triple Pinch Pleated Curtains) สมัยนี้ ผ้าม่านตาไก่ (Grommet Curtains) ซึ่งเป็นแบบผ้าม่านที่ใช้ห่วงในการแขวนผ้าม่าน โดยการตอกรูในผ้าด้านบน (หัวผ้าม่าน) เพื่อใส่ห่วง"ตาไก่" ผ้าม่านสไตล์นี้ได้รับความนิยมมากขึ้น และถือว่าเป็นสไตล์ผ้าม่านที่ออกแนวร่วมสมัย "โมเดิร์น" มากที่สุด ผ้าที่ใช้ทำม่านมีหลายชนิด มีผ้าแจ็คการ์ด (Jacquard) ผ้าฝ้าย (Cotton) ผ้าใยสังเคราะห์ (Polyester) ผ้าซาติน (Satin) ผ้ากำมะหยี่ (Velvet) ผ้าไหม (Silk) เป็นต้น สมัยนี้จะนิยมใช้ผ้าม่านกันรังสี Ultraviolet (UV) หรือที่เรียกกันว่าผ้าม่าน "Blackout" ซึ่งเป็นชนิดผ้าม่านที่ทำด้วยผ้าสามชั้น ผ้าม่าน Blackout จะมีเส้นด้ายสีดำเป็นวัสดุกัน UV ทออยู่ระหว่างกลาง เวลาเย็บสำเร็จ เส้นด้ายสีดำนี้จะซ่อนอยู่ข้างในเนื้อผ้า ทำให้ผ้าม่านดูสวยเพราะมองไม่เห็นเส้นด้ายนี้ ผ้าม่าน Blackout เป็นชนิดผ้าม่านที่กันแสงและความร้อนได้ดีกว่าผ้าม่านปกติ จึงได้รับความนิยมเป็นอย่างมากในหลาย ๆ ประเทศ